[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Feministeeriumi ma\u0308rkmed 25. Viljandi pa\u0308rimusmuusika festivalilt \u201cUut ja vana!\u201d"}, {"text_idx": "#000005", "text": "Festival oli vo\u0303rratult ha\u0308sti organiseeritud ja pakkus mo\u0303nusat a\u0308raolemist va\u0308ga mitmesuguste ootuste ja vajadustega publikule. Vo\u0303is ikka juhtuda, et feministid istusid ko\u0303rvuti laudades iibeobsessiivsete alkoholilembeste ekspoliitikutega, ko\u0303igil seltsis lapsed u\u0308htemoodi ja\u0308a\u0308tist limpsimas, nautides sama torupillijoru. Kui eelmisel aastal ka\u0308isime Feministeeriumiga folgil uurimas, kuidas Viljandi festival alapealkirjaga \u201cNaiste ha\u0308a\u0308l\u201d naisku\u0308simusele la\u0308heneb, sai selgeks, et lisaks programmile va\u0308a\u0308rib eraldi ta\u0308helepanu festivali olme ja publikum. Ta\u0308navune festival oli neis valdkondades veel edasi arenenud ning teemapu\u0308stitus oli pa\u0308rimuskultuuri toimimisviiside suhtes rohkem keskmes."}, {"text_idx": "#000006", "text": "Piiratud festivaliala oli organiseeritud mugavaks ja turvaliseks, va\u0308a\u0308rides eraldi heaolutiitlit. Kuskil polnud iga suuru\u0308rituse suurimat hirmu \u2014 maani ta\u0308is murumu\u0308tsidega sinimustvalge ka\u0308evo\u0303ruga jo\u0303mmide armeed, kes a\u0308hvardavad noortele naistele peale langeda, nagu aastaid tagasi vo\u0303is juhtuda. Lastele oli ehitatud puust ma\u0308ngumaakond, ko\u0303igile pakuti mahe- jm gurmeetoitu vaheldumisi vorsti ja kohviga. Programmis pakuti ko\u0303iki kultuurse tarbimise kultuurivorme saunast ja ujumisest, lugemise ja kunstina\u0308itusteni, reivide ja spontaansete u\u0308llatuskontsertideni. Publik oli peoks pannud selga paremad riided ja teinud pa\u0308he va\u0308rske soengu. Eriti paistsid uue tasemega silma ha\u0308stihoolitsetud mehed, trotsides vana lo\u0303o\u0303pi, et sobitumise eesma\u0308rgil to\u0303mmatakse folgiks selga vanaisade kulunumad riided."}, {"text_idx": "#000007", "text": "President Kersti Kaljulaid avas festivali intrigeeriva mo\u0303tteka\u0308iguga: \u201cNa\u0308itame ko\u0303ikidele neile, kes arvavad, et avatus ja rahvuslus on kaks vastandmo\u0303istet \u2013 tegelikult see niimoodi ei ole! Folk on rahvuslik ja folk on rahvusvaheline.\u201d See kutsung on suurepa\u0308rane mo\u0303testamaks rahvuslust inimso\u0303bralikuks, mo\u0303istes seda kultuuripa\u0308randi hoidmise, mitte etnilise to\u0303upuhtuse fas\u030cismi la\u0308bi, nagu pahatihti kombeks. Aga mida vo\u0303iks ta\u0308hendada avatud rahvusvaheline rahvuslikkus? Viljandis ta\u0308hendas see so\u0303bralikku o\u0303hkkonda ja mitmekesist valikut ko\u0303iges, et igau\u0308ks leiaks endale ko\u0303ige parema."}, {"text_idx": "#000008", "text": "Na\u0308iteks rahvusvahelisest rahvuslikust avatusest olid Eesti ETNO laagrilised tantsimas maooride rituaalset so\u0303jatantsu haka, mida ta\u0308napa\u0308eva Uus-Meremaal vo\u0303ib na\u0308ha enamasti enne ragbivo\u0303istluseid. Etnokad suhtusid muidu meestetantsuks peetavasse rituaali nu\u0308u\u0308disaegse profaansusega, nii et koos tantsisid nii poisid kui ka tu\u0308drukud, nagu naised ma\u0308ngivad juba pea sada aastat torupilli ning ko\u0303ik traditsioonid ja\u0308a\u0308vad pu\u0308sima vaid ajas vabalt muundudes, mitte karmis konservis. Vo\u0303ib-olla tantsivad ka naised kunagi haka esiridades, vo\u0303ib-olla muutub see ebavajalikuks piiriks, mida kombata, sest traditsioonilised soorollid on kultuuripraktikates (nt laul, tants, lugude jutustamine, ka\u0308sito\u0308o\u0308) alati olnud ko\u0303igile avatud katsetada. Aga tavad on ette na\u0308inud rollide jaotamise, et ta\u0308histada erinevust, kuni on saabunud aeg ja\u0308lle muutuda."}, {"text_idx": "#000009", "text": "Kuigi programmis on aastast aastasse palju korduseid ja mo\u0303ned mehed ma\u0308ngivad kolm dekaadi u\u0308hte ja sama plaati eriliste muutusteta, osutab festivali pealkiri arutelude ja ta\u0308helepanu perspektiivile. Esiteks, kas festival vo\u0303istleb mo\u0303ttetuseni u\u0308ldistatud teemapu\u0308stituste rallil laulupidudega vo\u0303i otsustab kunstiline juht midagi tervikuga o\u0308elda? Mullune \u201cNaiste ha\u0308a\u0308l\u201d andis vo\u0303imaluse kiita ja tunnustada folginaisi ning kujunes seni vahest u\u0308heks meelihaaravamaiks teemapu\u0308stituseks Eesti festivalimaastikul, mis siis, et ajakirjandus takerdus ku\u0308simustega pigem stampidesse. Tuleb siiski tunnistada, et laulupeoga vo\u0303rreldes on Viljandi festival Eesti venelastele va\u0308hem atraktiivne, nii et avatud rahvusluse plaanis arenguruumi veel jagub."}, {"text_idx": "#000010", "text": "25. festivali teema oli \u201cUut ja vana\u201d, mis ta\u0308hendab kellelegi tuule alla tegemist ja a\u0308hvardab va\u0308ikest juubelit ta\u0308histava festivali puhul nostalgiaga. Viimast oli vo\u0303imalik ta\u0308ielikult va\u0308ltida, ja\u0308ttes ka\u0308imata vo\u0303i lahkudes kontsertidelt, kus esitati seksistlikke vo\u0303i abjektseid laule, kuidas mehel on iga pa\u0308ev uus naine. Va\u0308hemalt Naised Ko\u0308o\u0308gis ja Curly Strings on teinud sellistele lauludele oma vastumu\u0308rgid ja vaadake, kui populaarsed on need ba\u0308ndid praegu! U\u0308ks esinejatest u\u0308tles, et tema jaoks oli teemapu\u0308stitus va\u0308ga oluline la\u0308htepunkt, mille najal kontserdi kava u\u0308les ehitada. Folkmuusika tegemine on to\u0308o\u0308 arhiiviallikatega, mo\u0303nikord nende po\u0303hjal uute laulude kirjutamine, aga alati uue ja vana kaasaega mo\u0303testamine. Vana aega, konteksti ja ta\u0308hendust korrata ei saa, aga pa\u0308rimuskultuur annab vo\u0303imaluse vanu kujundeid va\u0308rskelt avastada, kus omaette nauding on nende kaudu ajas veidi ra\u0308nnata ja u\u0308hiskondi oma ha\u0308a\u0308lega loodud tunnetuses vo\u0303rrelda."}, {"text_idx": "#000012", "text": "Valdav osa pa\u0308rimusmuusikast ajab taga isiklikult puudutava ehedust, omamoodi emantsipatsiooni, mida mo\u0303testatakse u\u0308pris erinevalt. Eheduse leidmise eeldus on kultuuriline mitmekesisus nii allikate kui ka vastuvo\u0303tjate seas. Jaan-Eik Tulve juhitud Vox Clamantis ja Janika Orase o\u0303petatud Verska Naaso\u0303 u\u0308hiskontsert oli eelko\u0303ige huvitav kombinatsioon ladinakeelse kirikulaulu traditsioonist ja setode peaaegu ununenud kristlikest lugulauludest. Neid koos kuulates on vo\u0303imalik mo\u0303lemat kultuuri paremini mo\u0303ista ning na\u0308ha, kuidas seto laulus palvetatakse Jeesuse ja Neitsi Maarja kui isiklike so\u0303prade poole, et nad appi tuleks, samas kui ladinakeelsetes lauludes ja\u0308a\u0308dakse tunduvalt abstraktsemaks ja distantseeritumaks. Usuleiges Eestis on sellise kombinatsioon igati uudne elamus kultuuride kokkupo\u0303rkest \u2013 ko\u0303ige ko\u0303vemini po\u0303rkab teadmine, et veel hiljuti oldi siin va\u0308ga usklikud ja nu\u0308u\u0308d ei teata, kas ristimata inimene u\u0308ldse ristima\u0308rki vo\u0303ib teha."}, {"text_idx": "#000013", "text": "Teistmoodi ehedust otsivad paljud koosseisud, kes pu\u0308u\u0308avad publikut laulu ja tantsuga kaasata. Idee poolest on pooltuttava materjali kaasalaulmine ba\u0308ndiga ebamugav, aga praktikas on see pa\u0308ris tore. Kaasamise u\u0308ks eesma\u0308rk on ro\u0303hutada, et rahvamuusika on ko\u0303igile. Teisalt on ha\u0308a\u0308le tegemine \u2013 eriti otsese ta\u0308henduse ja moraalita so\u0303nade vo\u0303i korduste laulmine \u2013 seisukohasegasel to\u0303epo\u0303hjata ajastul omaette teraapiavorm. See on raputav julgustus teha ha\u0308a\u0308lt, mida praeguseks vajavad nii naised kui ka mehed, vanad kui ka noored."}, {"text_idx": "#000014", "text": "Publiku u\u0308ks vanu lemmikuid on Suurbritannia-Jamaika pa\u0308ritolu jutuvestja Jan Blake, kes Elevandiluurannikult pa\u0308rit Norra muusiku Raymond Serebaga ra\u0308a\u0308kis, laulis ja tantsis pooleteisetunnine muinasjutu. Ta lood vastavad u\u0308helt poolt kokkuleppelisele arusaamale, et pa\u0308rimus kannab mingisugust moraali, teisest ku\u0308ljest u\u0308llatab pa\u0308rimuslike lugude moraal tihti suurema inimso\u0303bralikkuse ja empaatilise mo\u0303istmisega kui nu\u0308u\u0308disaegne. Publikule meeldib vo\u0303imsa naisega aafrika laule kaasa laulda, kes muudkui torgib, et a\u0308rge olge nii leiged: ho\u0303igake ometi oma eneseva\u0308a\u0308rikus kohale! Seekord jutustas Blake loo rahvast, kes unustas oma vaeseid u\u0308leval pidada ja po\u0308o\u0308rdus nende vastu. See to\u0303i kaasa lo\u0303putu kurbuse needuse ja hirmuvalitsuse, kuni saabusid ha\u0308stikasvatatud noored mehed, kes vastasid kurbusele ko\u0303ikevo\u0303itva headusega. Loo teine pool tuletas meelde, et igau\u0308ks, iga naine, peab meeles pidama, et ei tohi lasta end maha tallata teiste pahatahtlikkusest, vaid saagu mis saab kasvatada sisemist usku iseendasse. Ootamatul kombel lo\u0303ppes muidu igati ta\u0308napa\u0308eva moraali ideaale kandev muinasjutt sisuliselt va\u0308gistamisega ja sellele ei ja\u0308rgnenudki jumalate viha, vaid seda ka\u0308sitleti vajaliku ohvrina."}, {"text_idx": "#000017", "text": "Viljandi folk \u201cUut ja vana\u201d mo\u0303testas pa\u0308rimusmuusikat kui sellist festivali ajalugu pidi. Uued koosseisud on muutunud sotsiaalkriitilisemateks ja musikaalsemateks. Palju kaasamisvo\u0303imalusi alles ootavad realiseerimist, ent feministlikust perspektiivist vo\u0303ib ku\u0308ll o\u0308elda, et na\u0308ha on positiivset arengut. Olen aastaid kuulnud festivali ko\u0303ige erinevamatel kontsertide lugusid vaeslastest, kes on ka\u0308inud tee ilusaks, kellest saab kannel vo\u0303i kavalusega rikas, vaimsest vaesusest maiste murede ees ning vaesuse no\u0303iaringi traagikast, kus vaim vo\u0303ib ikka rikas olla. Nii olengi aastaid oodanud festivali alateemat \u201cOh, mina vaene!\u201d See on teema, mis rahvuslikku veel avatumalt ka\u0308sitleda aitaks ja lubaks keskenduda suurele arhiivimaterjalide lahmakale ja taustalugudele, mis seni on ka\u0308inud kaasas so\u0303na lausumata."}, {"text_idx": "#000018", "text": "Rebeka Po\u0303ldsam on vabakutseline kunstikriitik ja kuraator."}, {"text_idx": "#000019", "text": "Arvustus. Curly Strings ajab nunnumeetri lo\u0303hki"}, {"text_idx": "#000020", "text": "Peep Veedla: popmuusikaga tegeldes tundsin end halvasti"}, {"text_idx": "#000021", "text": "EBU folkfestivalil esindab Eestit Puuluup"}, {"text_idx": "#000022", "text": "Maarja Nuudil on nelja kuu jooksul esinemisi 13 riigis"}, {"text_idx": "#000024", "text": "Eile lo\u0303ppes XXIV Viljandi pa\u0308rimusmuusika festival"}, {"text_idx": "#000026", "text": "Ando Kiviberg: meil on erakordselt suur rahvusvaheline ta\u0308helepanu"}, {"text_idx": "#000027", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000028", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000034", "text": "Moekunstikino juht Helen Saluveer: tarbijana vo\u0303iks mo\u0303elda, mida me ostame"}, {"text_idx": "#000036", "text": "Suri arhitekt ja maalikunstnik Raul Paabo"}, {"text_idx": "#000037", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000038", "text": "Endla teater otsib lavastusse \"Rocco ja tema vennad\" noort osata\u0308itjat"}, {"text_idx": "#000039", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000040", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000042", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000044", "text": "Tartus oli muusikapa\u0308eva puhul plaadilaat"}, {"text_idx": "#000045", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000046", "text": "Arvustus. \"Ettevaatust, o\u0303nn!\" sobib farsiso\u0303pradele"}, {"text_idx": "#000047", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000048", "text": "Klassikaraadio ootab muusikaso\u0303pru viktoriini lahendama"}, {"text_idx": "#000049", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000050", "text": "Haapsalu kultuurikeskuses avati na\u0308itus aulidest"}, {"text_idx": "#000051", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000052", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000053", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000054", "text": "Edetabel. Aasta parimad albumid 2022"}, {"text_idx": "#000055", "text": "Aasta parimad albumid 2022. Isiklikud edetabelid"}, {"text_idx": "#000056", "text": "U\u0308levaade. Aasta parimad lood 2022"}, {"text_idx": "#000058", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000059", "text": "Arvustus. Zetode \"La\u0308tsi pitto\" on pealkirjale vastav ku\u0308te"}, {"text_idx": "#000060", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000061", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]